વડા પ્રધાનની સુરક્ષા વ્યવસ્થાને આખરી ઓપ અપાયો છે. ૮ હજાર જવાનોનું મેગા રિહર્સલ આજે હાથ ધરાશે. મોદીના સમગ્ર રૂટનું સીસીટીવીથી મો‌િનટ‌િરંગ કરી સમગ્ર કાર્યક્રમની વીડિયોગ્રાફી કરાશે. આવતી કાલે સાંજે ૪ કલાકે રાજકોટ એરપોર્ટ પર મોદીનું સ્વાગત થશે. સાંજે ૪.ર૦ કલાકે રેસકોર્સ મેદાનમાં તેમનું આગમન થશે. વડા પ્રધાન મોદી ગિનિસ બુક ઓફ વર્લ્ડ રેકોર્ડની ટીમ પાસેથી ત્રણ એવોર્ડ સ્વીકારશે અને દિવ્યાંગોને સાધનસામગ્રીનું વિતરણ કરશે અને સભાને સંબોધિત કરશે. પ.૪૦ કલાકે તેઓ આજી ડેમ ખાતે આવશે. ત્યાં એક્સપ્રેસ ફિડરલાઇન અને ન્યારી ડેમની ઊંચાઇ વધારાઇ તેનું લોકાર્પણ કરશે. ત્યારબાદ મોદીના હસ્તે નર્મદા નીર અવતરણ અને સંબોધન. પછી આજી ડેમથી એરપોર્ટ સુધીનો ભવ્ય રોડ શો યોજાશે.